รบกวนสอบถามคุนทานยาคุมเมอซิลอน28ค่ะ แล้วแผงเก่าหมดพอดีเมื่อวันที่30. ก้จะเริ่มแผงใหม่วันที่1. ดันลืมซื้อจนมาวันนี้เพิ่งซื้อเมื่อเช้าวันที่6 สามารถทานแผงใหม่ได้เลยไหมคะ ในระหว่างที่ไม่ได้ทานก้ไม่ได้มีอะไรกันกับสามีค่ะ
สวัสดีค่ะ หากได้ทานยาคุมกำเนิดเม็ดสุดท้ายเม็ดที่ 28 ในวันที่ 30 มิ.ย. แล้วไม่ได้เริ่มทานยาคุมกำเนิดแผงใหม่ต่อ ยาคุมกำเนิดก็จะหมดฤทธิ์ในการป้องกันการตั้งครรภ์ไปแล้ว แต่หากยังไม่ได้มีเพศสัมพันธ์หลังจากที่ทานยาครบ 28 เม็ดแล้ว (และมีประจำเดือนมาแล้ว)โอกาสที่จะตั้งครรภ์ก็ไม่มีดังนั้นหากต้องการเริ่มทานยาคุมกำเนิดต่อ สามารถเริ่มทานได้เลยค่ะ แต่ยาคุมกำเนิดจะยังไม่สามารถออกฤทธิ์ในการป้องกันการตั้งครรภ์ได้ทันที ดังนั้นเมื่อเริ่มทานแล้ว ควรงดการมีเพศสัมพันธ์ไปก่อนอย่างน้อย 1-2 สัปดาห์ หรือใช้ถุงยางอนามัยร่วมไปด้วยทุกครั้ง เพื่อรอให้ยาออกฤทธิ์ก่อนค่ะ